***Pápakovácsi Község Önkormányzat képviselő-testületének***

***…../2023. (…….) önkormányzati rendelete***

***Pápakovácsi Község Önkormányzat 2022. évi zárszámadásáról***

Pápakovácsi Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**A rendelet hatálya**

***1.§***

A rendelet hatálya kiterjed az önkormányzatra és költségvetési szervére.

1. Az Önkormányzat költségvetési szerve: Közös Önkormányzati Hivatal Pápakovácsi

**Az önkormányzat zárszámadása**

***2.§***

Az önkormányzat önkormányzati szinten összesített 2022. évi zárszámadását **213.057.931 Ft** eredeti bevételi és kiadási előirányzattal, **232.260.407 *Ft*** módosított bevételi és kiadási előirányzattal, **230.588.880 Ft** bevételi előirányzat teljesítéssel és **212.119.032 Ft** kiadási előirányzat teljesítéssel, **18.469.848 Ft** maradvánnyal hagyja jóvá.

***3. §***

(1) Az önkormányzat összesített 2022. évi költségvetési bevételeinek és kiadásainak kiemelt előirányzatonkénti részletezését és teljesülését, valamint finanszírozási bevételeinek és kiadásainak részletezését és teljesülését az 1. melléklet tartalmazza.

(2) Az önkormányzat működési bevételeinek és kiadásainak mérlegét a 2. melléklet mutatja be.

(3) Az Önkormányzat felhalmozási bevételeinek és kiadásainak mérlegét a 3. melléklet mutatja be.

(4) A beruházási és felújítási célú kiadások részletezését a 4. melléklet szerint fogadja el.

(5) A Képviselő-testület az önkormányzat költségvetési maradványának levezetését az 5. melléklet szerint hagyja jóvá.

(6) Az önkormányzat eredmény-levezetését a 6. melléklet mutatja be.

(7) Az önkormányzat 2022. évben céljelleggel juttatott támogatásait a 7. melléklet adja meg.

***4.§***

(1) A költségvetési évben a  Magyarország gazdasági stabilitásáról szóló 2011. évi CXCIV. törvény  (a továbbiakban: Stabilitási Tv.) 3. § (1) bekezdése szerinti adósságot keletkező ügylet megkötése nem vált szükségessé.

(2)A közfoglalkoztatottak teljesített létszámkeretét 1 főben határozza meg.

(3) Az önkormányzat Európai Uniós forrásból finanszírozott támogatást 2022. évben nem kapott.

(4) Az önkormányzatnak többéves kihatással járó feladathoz kapcsolódó teljesítése 2022. évben nem volt.

(5) Az önkormányzat 2022. évi működése során hitelt nem vett fel.

***5.§***

1. Az önkormányzat 2022. december 31-i állapot szerinti vagyonkimutatását a 8. melléklet szerint fogadja el a képviselő-testület.
2. Az önkormányzat egyszerűsített mérlegét a 9. melléklet mutatja be.

***6.§***

1. Az önkormányzat saját 2022. évi zárszámadását **210.557.931**Ft eredeti bevételi és kiadási előirányzattal, **223.570.550**Ft módosított bevételi és kiadási előirányzattal, **221.899.023 Ft** bevételi előirányzat teljesítéssel, és **205.268.375**Ft kiadási előirányzat teljesítéssel, **16.630.648** Ft maradvánnyal hagyja jóvá.
2. Az önkormányzat bevételeinek és kiadásainak részletezését önkormányzati szinten a 10.melléklet mutatja be.
3. A Közös Hivatal 2022. évi zárszámadását **53.675.700**Ft eredeti bevételi és kiadási előirányzattal, **59.865.557** Ft módosított bevételi és kiadási előirányzattal,  **59.865.557**Ft bevételi előirányzat teljesítéssel és **58.026.357**Ft kiadási előirányzat teljesítéssel, **1.839.200** Ft maradvánnyal hagyja jóvá.
4. A Közös Hivatal bevételeinek és kiadásainak részletezését a 11. melléklet mutatja be.
5. A Közös Hivatal eredmény levezetését 12. melléklet, a maradvány kimutatását a 13. melléklet, a vagyonkimutatását a 14. melléklet és az egyszerűsített mérlegét a 15. melléklet mutatja be.
6. A képviselőtestület a Közös Hivatal 2022. évre teljesített létszámkeretét 8 főben hagyja jóvá.

**Záró rendelkezések**

***7.§***

1. A rendelet a kihirdetést követő napon lép hatályba, és 2023. december 31. napjával hatályát veszti.
2. E rendelet hatályba lépésével egyidejűleg az Önkormányzat 2022. évi költségvetéséről szóló 1/2022. (II.22.) számú rendelet hatályát veszti.

***Pápakovácsi, ………………..***

.........................................................                                    ........................................................

      Burghardt Ferenc                                                                   Kissné Szántó Mária

polgármester jegyző

A rendelet kihirdetve:

2023.. …………..

Kissné Szántó Mária

jegyző