Tisztelt Képviselő-testület!

Merész Gábor a pápakovácsi 087/2 hrsz-u külterületi ingatlanon épített lakóházat. Az ingatlan használatba vételi engedéllyel rendelkezik.

A tulajdonos kérelmezte,hogy a terület elnevezése “Merész tanya” legyen.

A központi címregiszterről és címképzésről 345/2014. (XII.23.) Kormányrendelet (továbbiakban KCR rendelet) 13. §. (3) bekezdése szerint a megjelenését tekintve szigetszerűen elhelyezkedő külterületi ingatlan – különösen tanya esetén – a címet elsősorban a tulajdonos által javasolt elnevezéssel kell megállapítani. Az (5) bekezdés értelmében “a tulajdonos elnevezésre irányuló javaslatát el kell fogadni, ha az elnevezés a tulajdonos vezetéknevének szerepeltetésére irányul, és település közigazgatási területén nincsen másik külterületi ingatlan ugyanezzel a névvel.

A jogszabály azon előírása, mely szerint közterülete élő személyről nem lehet elnevezni a magyarországi hivatalos földrajzi nevek megállapításáról és nyilvántartásáról szóló 303/2007. (XI.14.) Korm rendelet 5. §. (2) bekezdése értelmében a tanyákra nem vonatkozik.

Fentiek alapján javaslom a kérelem elfogadását.

**Határozati javaslat**

Pápakovácsi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. Törvény 13. §. (1) bekezdés 3. pontjában biztosított jogkörében eljárva Pápakovácsi közisgazgatási területén elhelyezkedő 087/2 hrsz-u ingatlan (tanya) címét – a tulajdonos vezetékneve szerepeltetésére irányuló kérelmének helyt adva – Merész tanya elnevdezés szerint állapítja meg.

A képviselő-testület utasítja a jegyzőt, hogy a döntés címregiszterbe történő átvezetéséről, a döntés közzétételéről gondoskodjon.

**Felelős:** jegyző

**Határidő:** május 31.